**Perkáta Nagyközség Önkormányzata Pénzügyi Bizottsága**

**Jegyzőkönyv**

Készült 2016. március 23-án (szerda) 16:30 órai kezdettel megtartott pénzügyi bizottsági üléséről.

**Az ülés helye:** Polgármesteri Hivatal ülésterme

**Jelen vannak:**

Kovács Ferenc bizottsági tag

Vátkainé Boda Ildikó bizottsági tag

Szabó Tamás bizottsági tag

Somogyi Balázs polgármester

Dr. Lakos László jegyző

**Kovács Ferenc a Pénzügyi Bizottság elnöke**

Köszöntöm a Pénzügyi bizottság tagjait. Megállapítom, hogy az ülés határozatképes, mivel négy bizottsági tag jelen van. Jegyzőkönyv hitelesítőnek javaslom Vátkainé Boda Ildikó bizottsági tagot. Amennyiben nincs ellenvetés a javaslatot elfogadottnak tekintem.

A kiküldött meghívóban szereplő napirendet javaslom megtárgyalásra az alábbiak szerint:

1. „A települési szilárd hulladékkal kapcsolatos közszolgáltatásról” szóló 18/2015. (VIII. 4.) önkormányzati rendelet módosítása
2. Az állattartásról szóló rendelettervezet megtárgyalása
3. A közterület használat rendjéről szóló rendelettervezet megtárgyalása
4. A köztisztaságról és környezetvédelemről szóló rendelettervezet megtárgyalása
5. „A házasságkötés és egyéb családi események díjtételeiről” szóló 32/2015. (XII. 18.) önkormányzati rendelet 1. számú függelékének elfogadása
6. „Az egészségügyi alapellátás körzeteiről” szóló 34/2015. (XII. 18.) önkormányzati rendelet 1. számú függelékének elfogadása
7. Folyószámlahitel igénybevételére vonatkozó határozat módosításával kapcsolatos döntéshozatal
8. Perkáta Nagyközség Önkormányzata saját bevételeinek, valamint adósságot keletkeztető ügyleteiből eredő fizetési kötelezettségeinek költségvetési évet követő három évre várható összegének meghatározása
9. A Győry-kastély C oldalszárnya tetőszerkezetének, homlokzatának és héjazatának felújításával kapcsolatos kivitelezési közbeszerzési eljárás kiírása
10. Perkáta Nagyközség Önkormányzata és a Dunaújvárosi Vízi Társulat között kötendő üzemeltetési szerződés elfogadása
11. Kátyúzásra vonatkozó árajánlatokkal kapcsolatos döntéshozatal
12. Egyebek

I. NAPIRENDI PONT

**Kovács Ferenc a Pénzügyi Bizottság elnöke**

Első napirendi pont „A települési szilárd hulladékkal kapcsolatos közszolgáltatásról” szóló 18/2015. (VIII. 4.) önkormányzati rendelet módosítása. Az első hat napirendi pont rendeletmódosítással kapcsolatos, ha jól látom jegyző úr, ezeket mindenképpen meg kell tenni?

**Dr. Lakos László jegyző**

Az V. és VI. nem rendeletmódosítás, csak függelék elfogadása,hogy annak módosítása miatt ne kelljen rendeletet módosítani. Az első négy naprendben szereplő rendeletnél pedig jogszabályváltozások miatt.

**Kovács Ferenc a Pénzügyi Bizottság elnöke**

Kérdés van az anyaggal kapcsolatban? Amennyiben nincs, aki egyetért, kérem, kézfelemeléssel jelezze.

**Pénzügyi Bizottság 3 igen szavazattal, nem szavazat és tartózkodás nélkül az alábbi határozatot hozta:**

**9/2016. (III. 23.) Pénzügyi Bizottsági határozat:**

A Pénzügyi Bizottság elfogadásra javasolja a Képviselő-testületnek „A települési szilárd hulladékkal kapcsolatos közszolgáltatásról” szóló 18/2015. (VIII. 4.) önkormányzati rendelet módosítását.

**Felelős:** Kovács Ferenc a Pénzügyi Bizottság elnöke

**Határidő**: 2016. március 23.

II. NAPIRENDI PONT

**Kovács Ferenc a Pénzügyi Bizottság elnöke**

Második napirendi pont Az állattartásról szóló rendelettervezet megtárgyalása.

Kérdés van az anyaggal kapcsolatban? Amennyiben nincs, aki egyetért, kérem, kézfelemeléssel jelezze.

**Pénzügyi Bizottság 3 igen szavazattal, nem szavazat és tartózkodás nélkül az alábbi határozatot hozta:**

**10/2016. (III. 23.) Pénzügyi Bizottsági határozat:**

A Pénzügyi Bizottság elfogadásra javasolja a Képviselő-testületnek a Az állattartásról szóló rendelettervezetet.

**Felelős:** Kovács Ferenc a Pénzügyi Bizottság elnöke

**Határidő**: 2016. március 23.

III. NAPIRENDI PONT

**Kovács Ferenc a Pénzügyi Bizottság elnöke**

Harmadik napirendi pont a közterület használat rendjéről szóló rendelettervezet megtárgyalása.

Kérdés van az anyaggal kapcsolatban? Amennyiben nincs, aki egyetért, kérem, kézfelemeléssel jelezze.

**Pénzügyi Bizottság 3 igen szavazattal, nem szavazat és tartózkodás nélkül az alábbi határozatot hozta:**

**11/2016. (III. 23.) Pénzügyi Bizottsági határozat:**

A Pénzügyi Bizottság elfogadásra javasolja a Képviselő-testületnek a közterület használat rendjéről szóló rendelettervezetet.

**Felelős:** Kovács Ferenc a Pénzügyi Bizottság elnöke

**Határidő**: 2016. március 23.

IV. NAPIRENDI PONT

**Kovács Ferenc a Pénzügyi Bizottság elnöke**

Negyedik napirendi pont a köztisztaságról és környezetvédelemről szóló rendelettervezet megtárgyalása.

Kérdés van az anyaggal kapcsolatban? Amennyiben nincs, aki egyetért, kérem, kézfelemeléssel jelezze.

**Pénzügyi Bizottság 3 igen szavazattal, nem szavazat és tartózkodás nélkül az alábbi határozatot hozta:**

**12/2016. (III. 23.) Pénzügyi Bizottsági határozat:**

A Pénzügyi Bizottság elfogadásra javasolja a Képviselő-testületnek a köztisztaságról és környezetvédelemről szóló rendelettervezet megtárgyalását.

**Felelős:** Kovács Ferenc a Pénzügyi Bizottság elnöke

**Határidő**: 2016. március 23.

V. NAPIRENDI PONT

**Kovács Ferenc a Pénzügyi Bizottság elnöke**

Ötödik napirendi pont a „A házasságkötés és egyéb családi események díjtételeiről” szóló 32/2015. (XII. 18.) önkormányzati rendelet 1. számú függelékének elfogadása.

Kérdés van az anyaggal kapcsolatban? Amennyiben nincs, aki egyetért, kérem, kézfelemeléssel jelezze.

**Pénzügyi Bizottság 3 igen szavazattal, nem szavazat és tartózkodás nélkül az alábbi határozatot hozta:**

**13/2016. (III. 23.) Pénzügyi Bizottsági határozat:**

A Pénzügyi Bizottság elfogadásra javasolja a Képviselő-testületnek a „A házasságkötés és egyéb családi események díjtételeiről” szóló 32/2015. (XII. 18.) önkormányzati rendelet 1. számú függelékének elfogadását.

.

**Felelős:** Kovács Ferenc a Pénzügyi Bizottság elnöke

**Határidő**: 2016. március 23.

VI. NAPIRENDI PONT

**Kovács Ferenc a Pénzügyi Bizottság elnöke**

Hatodik napirendi pont „Az egészségügyi alapellátás körzeteiről” szóló 34/2015. (XII. 18.) önkormányzati rendelet 1. számú függelékének elfogadása.

Kérdés van az anyaggal kapcsolatban? Amennyiben nincs, aki egyetért, kérem, kézfelemeléssel jelezze.

**Pénzügyi Bizottság 3 igen szavazattal, nem szavazat és tartózkodás nélkül az alábbi határozatot hozta:**

**14/2016. (III. 23.) Pénzügyi Bizottsági határozat:**

A Pénzügyi Bizottság elfogadásra javasolja a Képviselő-testületnek a „Az egészségügyi alapellátás körzeteiről” szóló 34/2015. (XII. 18.) önkormányzati rendelet 1. számú függelékének elfogadását.

**Felelős:** Kovács Ferenc a Pénzügyi Bizottság elnöke

**Határidő**: 2016. március 23.

VII. NAPIRENDI PONT

**Kovács Ferenc a Pénzügyi Bizottság elnöke**

Hetedik napirendi pont a folyószámlahitel igénybevételére vonatkozó határozat módosításával kapcsolatos döntéshozatal.

**Lakos László jegyző**

Az eredeti határozatban az önkormányzat a hitel fedezeteként a bevételeinek 50 %-át ajánlja fel a hitel fedezeteként. Ezt módosítani szükséges a saját bevételekre vonatkozóan, a jogszabályban deklarált mértékig.

**Kovács Ferenc a Pénzügyi Bizottság elnöke**

Kérdés van? Amennyiben nincs, aki egyetért, kérem, kézfelemeléssel jelezze.

**Pénzügyi Bizottság 3 igen szavazattal, nem szavazat és tartózkodás nélkül az alábbi határozatot hozta:**

**15/2016. (III. 23.) Pénzügyi Bizottsági határozat:**

A Pénzügyi Bizottság elfogadásra javasolja a Képviselő-testületnek Hetedik napirendi pont a folyószámlahitel igénybevételére vonatkozó határozat módosításával kapcsolatos előterjesztést.

**Felelős:** Kovács Ferenc a Pénzügyi Bizottság elnöke

**Határidő**: 2016. március 23.

VIII. NAPIRENDI PONT

**Kovács Ferenc a Pénzügyi Bizottság elnöke**

Nyolcadik napirendi pont a Perkáta Nagyközség Önkormányzata saját bevételeinek, valamint adósságot keletkeztető ügyleteiből eredő fizetési kötelezettségeinek költségvetési évet követő három évre várható összegének meghatározása.

**Lakos László jegyző**

Jogszabály alapján külön határozattal szükséges elfogadni, ezt pótoljuk.

**Kovács Ferenc a Pénzügyi Bizottság elnöke**

Kérdés van? Amennyiben nincs, aki egyetért, kérem, kézfelemeléssel jelezze.

**Pénzügyi Bizottság 3 igen szavazattal, nem szavazat és tartózkodás nélkül az alábbi határozatot hozta:**

**16/2016. (III. 23.) Pénzügyi Bizottsági határozat:**

A Pénzügyi Bizottság elfogadásra javasolja a Képviselő-testületnek Perkáta Nagyközség Önkormányzata saját bevételeinek, valamint adósságot keletkeztető ügyleteiből eredő fizetési kötelezettségeinek költségvetési évet követő három évre várható összegének meghatározásával kapcsolatos előterjesztést.

**Felelős:** Kovács Ferenc a Pénzügyi Bizottság elnöke

**Határidő**: 2016. március 23.

IX. NAPIRENDI PONT

**Kovács Ferenc a Pénzügyi Bizottság elnöke**

Kilencedik napirendi pont a Győry-kastély „C” oldalszárnya tetőszerkezetének, homlokzatának és héjazatának felújításával kapcsolatos kivitelezési közbeszerzési eljárás kiírása.

**Somogyi Balázs polgármester**

Két előterjesztés látható a napirenddel kapcsolatban, egyrészt aktualizálnunk kell az idei évi közbeszerzési szabályzatunkat, másrészt a tárgyi eljárás elindításáról szól. Ezen kívül döntést kell hozni a Bíráló Bizottság létrehozásáról illetve a közbeszerző kiválasztásáról is. Javaslom a bíráló bizottság tagjának, dr. Lakos László jegyzőt, Kovács Melinda gazdasági vezetőt, Vágner Elza közbeszerzési szakértők és Szabó Ágoston mérnököt.

**Kovács Ferenc a Pénzügyi Bizottság elnöke**

Kérdés van? Amennyiben nincs, aki egyetért a közbeszerzési eljárás kiírásával kapcsolatban, kérem, kézfelemeléssel jelezze.

**Pénzügyi Bizottság 3 igen szavazattal, nem szavazat és tartózkodás nélkül az alábbi határozatot hozta:**

**17/2016. (III. 23.) Pénzügyi Bizottsági határozat:**

A Pénzügyi Bizottság elfogadásra javasolja a Képviselő-testületnek Győry-kastély „C” oldalszárnya tetőszerkezetének, homlokzatának és héjazatának felújításával kapcsolatos kivitelezési közbeszerzési eljárás kiírásával kapcsolatos előterjesztést.

**Felelős:** Kovács Ferenc a Pénzügyi Bizottság elnöke

**Határidő**: 2016. március 23.

**Kovács Ferenc a Pénzügyi Bizottság elnöke**

Aki egyetért a bíráló bizottság tagjaival kérem, kézfelemeléssel jelezze!

**Pénzügyi Bizottság 3 igen szavazattal, nem szavazat és tartózkodás nélkül az alábbi határozatot hozta:**

**18/2016. (III. 23.) Pénzügyi Bizottsági határozat:**

A Pénzügyi Bizottság elfogadásra javasolja a Képviselő-testületnek „Perkáta, Dózsa György út 15. szám alatti, 1104 hrsz.-ú ingatlanon lévő Győry-kastély „C” épület fedélszerkezetének veszély-elhárítási és tető-felújítási munkái vállalkozási szerződés keretében” tárgyúközbeszerzési eljárás kapcsán Bíráló Bizottsági feladatokkal megbízására az alábbi személyeket.

Dr. Lakos Lászlót

Perkátai Polgármesteri Hivatal Jegyzőjét,

Kovács Melindát

Perkátai Polgármesteri Hivatal gazdasági vezetőjét,

Vágner Elza

Közbeszerzési szakértőt,

Szabó Ágoston

mérnököt.

**Felelős:** Kovács Ferenc a Pénzügyi Bizottság elnöke

**Határidő**: 2016. március 23.

X. NAPIRENDI PONT

**Kovács Ferenc a Pénzügyi Bizottság elnöke**

Tízedik napirendi pont Perkáta Nagyközség Önkormányzata és a Dunaújvárosi Vízi Társulat között kötendő üzemeltetési szerződés elfogadása.

**Somogyi Balázs polgármester**

Ez a minden évben elfogadott üzemeltetési szerződés.

**Kovács Ferenc a Pénzügyi Bizottság elnöke**

Kérdés van? Amennyiben nincs, aki egyetért, kérem, kézfelemeléssel jelezze.

**Pénzügyi Bizottság 3 igen szavazattal, nem szavazat és tartózkodás nélkül az alábbi határozatot hozta:**

**19/2016. (III. 23.) Pénzügyi Bizottsági határozat:**

A Pénzügyi Bizottság elfogadásra javasolja a Képviselő-testületnek Perkáta Nagyközség Önkormányzata és a Dunaújvárosi Vízi Társulat között kötendő üzemeltetési szerződést

**Felelős:** Kovács Ferenc a Pénzügyi Bizottság elnöke

**Határidő**: 2016. március 23.

XI. NAPIRENDI PONT

**Kovács Ferenc a Pénzügyi Bizottság elnöke**

Tizenegyedik napirendi pont kátyúzásra vonatkozó árajánlatokkal kapcsolatos döntéshozatal

**Somogyi Balázs polgármester**

Az önkormányzat három vállalkozástól kért árajánlatot. A Munkagép Kft. árajánlata 3 088 800 Ft + áfa, a Hating Út Kft. árajánlata 2 092 500 Ft + áfa, az STS Szerelő Kft. árajánlata 2 940 000 Ft + áfa. Javaslom a Hating Út Kft. árajánlatának elfogadását.

**Pénzügyi Bizottság 3 igen szavazattal, nem szavazat és tartózkodás nélkül az alábbi határozatot hozta:**

**20/2016. (III. 23.) Pénzügyi Bizottsági határozat:**

A Pénzügyi Bizottság elfogadásra javasolja a Képviselő-testületnek a kátyúzásra vonatkozó árajánlatokkal kapcsolatban a legalacsonyabb árajánlatot adó Ha Ting-Út Kft. ajánlatát.

**Felelős:** Kovács Ferenc a Pénzügyi Bizottság elnöke

**Határidő**: 2016. március 23.

XII. NAPIRENDI PONT

**Kovács Ferenc a Pénzügyi Bizottság elnöke**

Tizenkettedik napirendi pont az egyebek.

**Somogyi Balázs polgármester**

A Győry-kastély vagyonvédelmi rendszerének kiépítésével kapcsolatosan kértünk árajánlatokat három vállalkozástól. A PW-SHIELD Biztonságtechnikai és Telekommunikációs Kft. árajánlata 1 172 370 Ft +áfa, László Norbert egyéni vállalkozó árajánlata 1 055 755 Ft + áfa, Simai Zsolt árajánlata 1 206 620 Ft + áfa. Amennyiben nincs, ellenvetés javaslom László Norbert egyéni vállalkozó 1 055 755 Ft + áfa összegű árajánlatának elfogadását. Aki ezzel egyetért, kérem, kézfelemeléssel jelezze.

**Pénzügyi Bizottság 3 igen szavazattal, nem szavazat és tartózkodás nélkül az alábbi határozatot hozta:**

**21/2016. (III. 23.) Pénzügyi Bizottsági határozat:**

A Pénzügyi Bizottság elfogadásra javasolja a Képviselő-testületnek a Győry-kastély vagyonvédelmi rendszerének kiépítésével kapcsolatosan László Norbert egyéni vállalkozó 1 055 755 Ft + áfa összegű árajánlatának elfogadását.

**Felelős:** Kovács Ferenc a Pénzügyi Bizottság elnöke

**Határidő**: 2016. március 23.

**Kovács Ferenc a Pénzügyi Bizottság elnöke**

Van egyéb kérdés, hozzászólás? Amennyiben nincs, az ülést berekesztem!

**Kovács Ferenc, a Pénzügyi Bizottság elnöke az ülést 16:49 perckor bezárta.**

**k.m.f**

**Kovács Ferenc Kovács Melinda**

**Pénzügyi Bizottság elnöke jegyzőkönyvvezető**

**Jegyzőkönyv-hitelesítő:**

 **Vátkainé Boda Ildikó**

**Pénzügyi Bizottság tagja**